इस योजना दे तैह्‌त केन्द्र पास्सेआ 75 फीसदी खर्च चुक्केआ जंदा ऐ जिसलै खर्च दा 25 फीसदी हिस्सा रिआसती सरकार दे हिस्से औंदा ऐ। सर्वशिक्षा अभियान दे तैह्‌त कीते गेदे इस इंतजाम दे तैह्त बी रिआसती सरकार अपने हिस्से दा पैसा अदा नेईं करी सकी। एह्‌दे इलावा केन्द्र पास्सेआ पैसा जारी कीते जाने परैंत इसी हासल करने 30एं दिनें दे अंदर रिआसत पास्सेआ अपनी हिस्सेदारी बी देने दे नियम दा पालन जम्मू कश्मीर सरकार करने च कामयाब साबत नेईं होई। एह्‌दे उल्ट जिसलै केन्द्र पास्सेआ पैसा जारी कीता गेआ ते बैंक गी एह् आक्खेआ गेआ ऐ जे उजाला नां दी इक सोसाइटी दे हिस्से च एह् फंड जारी कीता जा जेह्‌ड़ी के इक पंजीकृत ते स्वायत, आजाद बाड़ी ऐ ते रिआसत पास्सेआ इयां करने कारण बी धनराशि जारी करने च बेवडह् चिर लग्गेआ।